wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு04

## மொத்தமாக ஆயிரக்கணக்கான கட்டுரைகள் உருவாக்க வாய்ப்பு

Discussion moved to விக்கிப்பீடியா பேச்சு:தானியங்கிகள்
# விக்கிப்பீடியா:ஆலமரத்தடி/தொகுப்பு04

## தமிழ் விக்சனரி

தமிழ் விக்சனரியில் முன்பு போல தற்பொழுது பங்களிப்புகள் அதிகரித்து வருகின்றன. தமிழ் விக்கிபீடியாவில் ஆர்வம் கொண்டுள்ள பிற பயனர்களும் அங்கும் கொஞ்சம் நேரம் ஒதுக்கி பங்களிக்குமாறு கேட்டுக் கொள்கிறேன். --ரவி 15:25, 9 ஜூலை 2006 (UTC)  
தமிழ் விக்சனரியில் தற்பொழுது 1971 சொற்கள் உள்ளன. இந்திய மொழி விக்சனரிகளில் தமிழ் மொழி விக்சனரியே முதலாவதாகவும் குறைந்தபட்ச ஒழுங்குபடுத்தப்பட்ட கட்டமைப்பு உடையதாகவும் உள்ளது. அனைத்து மொழி விக்சனரிகளில் 35ஆவது இடத்தில் உள்ளது. இன்னும் பலர் வந்து பங்களித்தால் மிகச் சிறந்த கூட்டாக்கமாக வளர்த்து எடுக்கலாம். குறைந்தது 5000 சொற்களை சேர்த்த பின் விக்கிபீடியாவுக்கு விழிப்புணர்வு பரப்புவது போல விக்சனரிக்கும் தமிழ் இணையத்தளங்களில் விழிப்புணர்வு உண்டாக்கும் பணிகளை மேற்கொள்ளலாம். சுந்தர், தற்பொழுது தமிழ் இணையப் பல்கலைக்கழகத்தில் உள்ள சொற்களை தானியங்கி மூலம் தமிழ் விக்சனரியில் சேர்க்கும் பணியில் ஈடுபட்டுள்ளார். இன்னும் பலரின் தொடர் பங்களிப்புகளும் நிச்சயம் தேவை. நன்றி. --ரவி 14:27, 8 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## கட்டுரைத் தலைப்புக்களில் ஆங்கிலம்

கட்டுரைத் தலைப்புக்களில் ஆங்கிலப் பதங்கள் இருப்பது பொருத்தமற்றது என்பதே எனது நிலைப்பாடு. கட்டுரையின் ஆரம்பத்தில் வேண்டுமானால் சேர்த்துக் கொள்ளலாம். அத்துடன் ஆங்கில விக்கியில் குறித்த கட்டுரைப்பக்கத்துக்கு இணைப்புக் கொடுப்பது முக்கியமானது. ஆனால் தலைப்பில் ஆங்கிலம் தேவையில்லை என்றே நினைக்கிறேன். சீனர் ஒருவர் தொடர்பான கட்டுரைத் தலைப்பில் நாம் சீன எழுத்துக்களைச் சேர்க்க வாய்ப்பில்லைத் தானே. அவ்வாறானால் ஆங்கிலம் மட்டும் சேர்ப்பானேன்?  
நாம் ஒருவகை ஆங்கில மேலாதிக்கத்துக்குள் இருக்கிறோம் என்பது உண்மை. ஆங்கில ஒலிகளைத் தமிழில் எழுத எழுத்துக்களையும் குறியீடுகளையும் தேடியலைகிறோம். வேறு வழியில்லை. ஆனால் ஆங்கிலத்திலேயே தலைப்பிடுவதென்றால் கட்டுரையையே ஆங்கில எழுத்துக்களைப் பாவித்து எழுதி விடலாமே!  
இது தொடர்பில் விக்கிப்பீடியர்கள் ஆலோசித்து முடிவெடுப்பது நல்லது. சமசுகிருத சொற்களைத் தமிழில் எழுத தற்சமம், தற்பவம் போன்ற இலக்கண ஒழுங்குமுறைகள் இருந்தன என்றே நினைக்கிறேன். அவ்வாறாக ஆங்கில ஒலிகளையும் எழுதுவதற்கான ஒரு பொதுவான முறை அவசியமாகின்றது. செல்வா 'fa' ஒலிக்கு ஃப என்பதை விட ஃவ் சிறந்ததென்கிறார். அதற்கான அவரது வாதம் ஏற்றுக் கொள்ளக் கூடியதாகவே இருக்கிறது. இவ்வாறான கருத்துக்கள், விவாதங்கள் மிகப் பயனுடையவையாக இருக்கும். கோபி 15:36, 9 ஜூலை 2006 (UTC)  
:பக்கத் தலைப்புகளில் ஆங்கிலம் தேவையில்லை என்ற கோபியின் கருத்துடன் உடன்படுகிறேன்.--ரவி 14:31, 17 ஜூலை 2006 (UTC)  
:+1. -- Sundar <sup>\பேச்சு</sup> 07:59, 19 ஜூலை 2006 (UTC)
பக்கத்தலைப்புகளில் ஆங்கிலம் அவசியமே அற்றது. (ஆங்கிலத் தலைப்பில் ஏதாவது பக்கங்கள் உள்ளனவா??). ஆனால் ஆங்கிலச் சொல்லொன்றின் தமிழ்ப் படுத்தல் கட்டுரை ஒன்றில் முதல் பந்தியிலேயே அதன் சரியான ஆங்கிலப் பெயரை ஆங்கிலத்திலேயே குறிப்பிடல் வேண்டும். அதனைக் கட்டுரை ஆரம்பிப்பவரே எழுதானால் நல்லது. எ-கா: ஃவேர்ச்சைல்டு செமிகண்டக்டர் (இந்தத் தலைப்பில் எனக்கு உடன்பாடில்லை என்பது ஒரு புறம் இருக்க).--Kanags 08:33, 19 ஜூலை 2006 (UTC)  
:ஃவேர்ச்சைல்டு உரையாடலைப் பார்க்கவும். ஆங்கில தலைப்பை கட்டுரையில் முதல் வரியில் இணைக்கவேண்டும் என்றும், பகுப்பு, பிற விக்கி இணைப்பிற்கான சுட்டுகள் தர வேண்டும் என்பதெல்லாம் கருத்தில் இருந்தும், முதலிலேயே கட்டுரையை இடும் பொழுதே செய்வதில் சுணக்கம் ஏற்படுகின்றது. முதலில் இடுவதெல்லாம் எல்லா வகையிலும் முழுமையுடன் இருப்பது கடினம். ஒவ்வொரு கட்டுரையும் பல முறை திருத்த வேண்டியுள்ளது (இது இயல்பான ஒன்றே). முன்னினும், இப்பொழுது நான் பகுப்பு, பிற விக்கி இணைப்பு எல்லாம் பாதி கட்டுரைகளுக்காவது இடுகிறேன் :) என் நோக்கம் முதலில் ஏதேனும் பயனுடைய கருத்துக்கள் இருக்க வேண்டும். செப்பம் செய்தல், விரிவாக்குதல், ஒழுங்கு படுத்துதல், வெளியிணைப்பு தருதல், ஆழப்படுத்துதல் எல்லாம் பின்னர். இப்படித்தான் இருக்க வேண்டும் என்று நான் கூறவில்லை. இது என் போக்கு. சில ஆங்கில எழுத்துக்கள் தலைப்பில் வர வேண்டியிருக்கலாம். எடுத்துக்காட்டாக CAS எண்.--C.R.Selvakumar 13:16, 19 ஜூலை 2006 (UTC)செல்வா
# விக்கிப்பீடியா:ஆலமரத்தடி/தொகுப்பு04

## refernce desk உருவாக்கம்

விக்கிபீடியா தளம் தொடர்பற்ற பல விடயங்கள் பற்றிய பயனர் கேள்விகளை ஆங்கில விக்கிபிடீயாவில் :en:Wikipedia:Reference deskல் அலசுகிறார்கள். பயனர்:RajaManjula இது போல் ஒரு கேள்வியை செமண்டிக் வெப் பக்கத்தில் பதிந்துள்ளார். தமிழிலும் reference desk தொடங்குவதற்கான நேரம் வந்துவிட்டது :) reference desk என்பதற்கு நல்ல தமிழ் பெயரை பரிந்துரைக்கலாம். நேரடி மொழிபெயர்ப்பு தவிர தமிழ் மரபுக்கு இசைந்த பெயர்களும் வரவேற்கப்படுகின்றன. தற்போதைக்கு என்றே பக்கத்தை ஆரம்பிக்கிறேன். பிறகு தமிழ்ப்பெயருக்கு மாற்றிக்கொள்ளலாம்--ரவி 14:31, 17 ஜூலை 2006 (UTC)  
ரவி! Reference desk என்பதன் தமிழ் பதம் குறிப்புதவி பகுதி என்று அமைவது சரியாக இருக்குமென்று நினைக்கின்றேன்.(காரணம்)நூல்நிலையந்களில் கவனித்தது நினைவுக்கு வருகிறது. ச.இராக்கேசு.
# விக்கிப்பீடியா:ஆலமரத்தடி/தொகுப்பு04

## Welcoming new users

When using the template , I request everyone to please substitute it, . It lessens to load on the servers. - Ganeshk 16:24, 20 ஜூலை 2006 (UTC)
# விக்கிப்பீடியா:ஆலமரத்தடி/தொகுப்பு04

## விக்கி நூல்கள் , விக்கி மூலம்

- விக்கி நூல்கள் தளத்தில் நிர்வாக ரீதியாக சரிசெய்யப்பட வேண்டிய விடயங்கள் நிறைய உள்ளன. ஏற்கனவே உள்ள அதிகாரி அணுக்கம் உள்ள பயனரான ஸ்ரீஹரியை வெகு நாட்களாக காணவில்லை. எனவே என்னை சுய நியமனம் செய்துள்ளேன். ஆதரவு தருமாறு வேண்டுகிறேன். வாக்கெடுப்புப் பக்கம் இங்கே.
- விக்கி மூலம் திட்டத்தில் இணைக்கப்பட வேண்டிய பல நூலகள் தவறுதலாக விக்கி நூல்கள் திட்டத்தில் இணைக்கப்பட்டு வருகின்றன. தமிழ் விக்கி மூலம் தொடங்குவதற்கான உடனடி தேவையை இது வலியுறுத்துகிறது. தமிழ் விக்கி மூலம் தளத்தை தொடங்குவதற்கான வாக்கெடுப்பு இங்கு நடக்கிறது. அதிகாரி பொறுப்புக்கும் என்னை சுய நியமனம் செய்து உள்ளேன். தவறாமல் வாக்களிக்குமாறு அன்புடன் கேட்டுக் கொள்கிறேன். --ரவி 21:46, 22 ஜூலை 2006 (UTC)
:விக்கி நூல்கள் தளத்துக்கான வாக்கெடுப்பு முடிந்து எனக்கு அதிகாரி அணுக்கம் கிட்டியுள்ளது. அதைப் பயன்படுத்தி அங்கு தளத்தை ஒழுங்குபடுத்தும் பணியில் ஈடுபட முடிகிறது. வாக்களித்து உதவிய அனைவருக்கும் நன்றி. விக்கி மூலம், விக்கி செய்திகள் தளங்களுக்கான வாக்கெடுப்பு தொடர்கிறது .--ரவி 09:54, 4 ஆகஸ்ட் 2006 (UTC)
வாழ்த்துக்கள் ரவி, தங்கள் நிர்வாகத்தில் விக்கிநூல்கள் முன்னேற்றமடையும் என்பதில் எனக்கு அசையாத நம்பிக்கை உண்டு.--Kanags 10:22, 4 ஆகஸ்ட் 2006 (UTC)  
நல்லது ரவி, வாழ்த்துக்கள். -- Sundar <sup>\பேச்சு</sup> 10:33, 4 ஆகஸ்ட் 2006 (UTC)  
வாழ்த்துக்கள் ரவி! பொறுப்பேற்று பங்களிக்க முன்வந்ததற்கு நன்றிகள்! --C.R.Selvakumar 12:18, 4 ஆகஸ்ட் 2006 (UTC)செல்வா  
ரவி, எனது வாழ்த்துக்களும் உங்களுக்கு உரித்தாகட்டும். ஏனைய விக்கித் திட்டங்களிலும் முன்னணியில் இருந்து செயற்பட முன்வந்ததற்கு நன்றி. Mayooranathan 18:01, 4 ஆகஸ்ட் 2006 (UTC)  
::வாழ்த்துக்கள் ரவி. தமிழ் விக்கிமூலம் தொடர்பிலும் அதிக கவனம் எடுக்க வேண்டும். --கோபி 18:14, 4 ஆகஸ்ட் 2006 (UTC)  
::வாழித்துக்கள் ரவி. அங்கு பயனர்:Srihari சில காலம் ஆர்வமாக இயங்கிகொண்டு இருந்தவர். அவரும் விக்கிமூலம் தொடங்க முயற்சித்தவர். மீண்டும் வருவார் என்றே நினைக்கின்றேன். குழந்தைகளுக்கான படங்களுடன் கூடிய விக்கி நூல்களை எழுதுவது ஒரு நல்ல தொடக்கமாக இருக்கலாம். தெரிந்து நல்ல பாடல்களை தொகுத்து விக்கி நூல் ஆக்குவது. வலைப்பதிவுகளில் கிடைக்கும் எழுத்துக்களை தொகுத்து விக்கிநூல்கள் ஆக்குவதும் நன்று...என்ன மாதிரி புத்தகங்களை இலகுவாக தொகுக்கலாம் என்று ஒரு பக்கத்தை ஆரம்பித்துவிடுங்கள்...:-)--Natkeeran 22:34, 4 ஆகஸ்ட் 2006 (UTC)  
அனைவரின் வாழ்த்துக்களுக்கும் நன்றி. எனினும், குறைந்தபட்ச அளவு பயனர்களாவது பிற திட்டங்களில் பங்கெடுத்துக் கொள்ளும் வரை, நான் தனித்து பெரிதாக பங்களித்து விட முடியாது. தற்போதைக்கு, பிற தளங்களில் விஷமப் பங்களிப்புகள், விக்கி கொள்கைக்கு புறம்பான பங்களிப்புகளை நீக்குவது, மீடியாவிக்கி செய்திகளை மொழிபெயர்ப்பது என்ற அளவில் தான் என் பங்கு இருக்கும். குழந்தைகளுக்கான எளிய, இனிய நூல்களை உருவாக்குவதை நிச்சயம் முன்னுரிமை கொடுத்து செய்வோம்--ரவி 17:30, 6 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## விக்கி நூல்கள் , விக்கி மூலம்

### விக்கிமூலம்

தமிழுக்கு விக்கிமூலம் மிக அவசியமாகும். விக்கிமூலம் விரைவில் தொடங்கப்பட்டு பழந்தமிழ் நூல்களும் நவீன நூல்களில் பதிப்புரிமைச் சிக்கல்கள் அற்றனவும் இணைக்கப்பட வேண்டும். மதுரைத்திட்டம் பெருமளவு பழந்தமிழ் நூல்களை மின்னூலாக்கியுள்ளது. ஆயினும் தமிழக அரசு அரசுடமையாக்கிய புதுமைப்பித்தன், க. நா. சு. போன்ற முக்கியமான படைப்பாளிகளின் படைப்புக்கள் (சென்னைநெட்வேர்க் சில புதுமைப்பித்தன் கதைகளை வெளியிட்டுள்ளதைத் தவிர) இணையத்தில் எங்குமே காணக் கிடைக்காதது வருத்தமளிக்கிறது. அக்குறையை விக்கிமூலம் மூலம் தீர்த்துக் கொள்ள நாம் முயலலாம். ரவி தனிப்படக் கவனம் எடுக்கத் தொடங்கியிருக்கிறீர்கள். வாழ்த்துக்களும் நன்றிகளும். கோபி 15:38, 25 ஜூலை 2006 (UTC)
# விக்கிப்பீடியா:ஆலமரத்தடி/தொகுப்பு04

## விக்கி செய்திகள்

ஏப்ரல் 2006லேயே தமிழ் விக்கி செய்திகள் தளத்தை தொடங்குவது குறித்த வேண்டுதலை உமாபதி இங்கு விடுத்துள்ளார். எனினும் உரிய கவனம் பெறாததால் ஆதரவு வாக்குகள் பெறாமல் இருக்கிறது. அனைவரையும் அங்கு சென்று வாக்களிக்குமாறு வேண்டுகிறேன். அங்கு பயனர் பக்கங்களை உருவாக்கும் போது மறக்காமல் உங்கள் விக்கிபீடியா பயனர் பக்கங்களுக்கான இணைப்புகளை தாருங்கள். தனியே தமிழில் விக்கி செய்திகள் தொடங்குவதற்கான உடனடித் தேவை குறித்து எனக்குத் தெளிவில்லை என்றாலும் (செய்திக் கட்டுரைகளை விக்கிபீடியாவிலும் சேர்க்கலாம் என்பதால்), தொடங்கி வைப்பதால் எந்த பாதகமும் இல்லை. மெல்ல மெல்ல தளத்தை வளர்த்தெடுப்பதற்கு நேரத்தை தரும். விக்கிபீடியா அளவுக்கு பிற திட்டங்களில் விக்கி பயனர்களின் ஈடுபாடு இருக்காது என்பது தெளிவு என்றாலும் இங்கு அனுபவம் வாய்ந்த பயனர்கள் பிற விக்கி திட்டங்களுக்கும் அவ்வப்போது வருகை தந்து தளங்களின் நிர்வாகத்தில் உதவுமாறு வேண்டிக் கொள்கிறேன். ஏனெனில் விக்கிபீடியாவில் பங்கெடுக்காமல் நேரடியாக அத்தளங்களில் பங்களிப்போருக்கு விக்கி மீடியா திட்டத்தின் முழுமையான இலக்கு, செயற்பாடுகள் பற்றி தெளிவான புரிந்துணர்வு இல்லாமல் இருக்கலாம்.--ரவி 21:03, 23 ஜூலை 2006 (UTC)
# விக்கிப்பீடியா:ஆலமரத்தடி/தொகுப்பு04

## பக்க நெறிப்படுத்தல்

பக்க நெறிப்படுத்தல் குறித்த சிறு வினாவை பேச்சு:மஞ்சள் பக்கத்தில் செல்வா எழுப்பியுள்ளார். இது குறித்த என் பரிந்துரை என்னவென்றால், ஒரு தலைப்பின் ஒரு பொருள் அதிகப்படியாகத் தேடப் படும் சாத்தியம் இருந்தால் அப்பக்கத்தை முதன்மையாகக் கொள்ளலாம். அதையும் நெறிப்படுத்தல் பக்கம் மூலமாக வழிப்படுத்த தேவையில்லை. எடுத்துக்காட்டாக, குயில் என்று தேடுவோர் பறவையான குயிலையும், பாரதி என்று தேடுவோர் சுப்பிரமணிய பாரதியையும், மஞ்சள் என்று தேடுவோர் மஞ்சள் பயிரையும் தேடுவதற்கு தான் வாய்ப்புகள் அதிகம். எனவே இப்பக்கங்களின் தலைப்புகளில் *குயில் (பறவை)* என்பது போல் குறிப்பிடத் தேவையில்லை. வெறும் *குயில்* என்ற தலைப்பே போதும். அப்பக்கத்தின் தொடக்கத்தில் *குயில் என்ற தலைப்பைக் கொண்ட பிறக் கட்டுரைகளை பார்க்க குயில் (பக்க நெறிப்படுத்தல்) பக்கத்திற்கு செல்லவும்* என்று குறிப்பு தரலாம். இது போன்ற பயன்பாடு தான் ஆங்கில விக்கியிலும் உள்ளது.--ரவி 16:43, 25 ஜூலை 2006 (UTC)  
:மஞ்சள் என்பதற்குத் தனி பக்கம் இருந்து அதனுள் அச்சொல் தொடர்பான தலைப்புகள் தாங்கிய பக்கங்களைத் தருவது சிறந்ததாக இருக்கும் என நினைக்கிறேன். ஆங்கில விக்கியில் இரு வழிகளிலும் நெறிப்படுத்துகிறார்கள் என நினைக்கிறேன். தமிழில் சுப்பிரமணியன் என்னும் பெயர் பல கட்டுரைத ்தலைப்புகளிலே வர வழியுண்டு. குயில் என்பதும் அப்படியே (இப்பொழுது 2 தான் உள்ளதெனெனினும், 6-7 க்கு மேல் வர வாய்ப்புள்ளதென்று நினைக்கிறேன்). சுப்பிரமணியன் என்றால் சுப்பிரமணிய பாரதியைத்தான் தேட வேண்டும் என்றில்லை. நான் தேட வந்தது சி.சுப்பிரமணியனானக இருந்தால், அல்லது 52 புத்தகங்கள் எழுதிய தமிழ்க் காசு வாகிய கா.சுப்புரமணியனாக இருந்தால் பிற பக்கங்களுக்கு அழித்துச் செல்வது தேவையற்றது என்பது என் நினைப்பு.--C.R.Selvakumar 17:06, 25 ஜூலை 2006 (UTC)செல்வா  
::ஆங்கில விக்கியில் இதை இரு வழிகளில் செய்கிறார்கள்.
:# அனைத்து பயன்பாடுகளுமே ஒரே அளவில் தேடப்படும் நிலையில் ஒரு "disambiguation" பக்கத்தை உருவாக்கி, ஒவ்வொரு துணைத் தலைப்பினோடும் அடைப்புக்குறிக்குள் அதன் இனத்தைக் குறிப்பிடுவர். (எ-கா) :en:Albert I
:# ஒரு பயன்பாடு ஏனையவற்றைக் காட்டிலும் வெகுவாகத் தேடப்படும் இடத்தில் அந்த பக்கத்தின் தலைப்பில் அடைப்புக்குறிகள் சேர்க்காமல் அந்த கட்டுரையின் முதலில் :en:Template:Otheruses என்ற வார்ப்புருவை சேர்த்துவிடுவர். (எ-கா) :en:India
::இதே அணுகுமுறையை நாமும் பின்பற்றலாம் என எண்ணுகிறேன். -- Sundar <sup>\பேச்சு</sup> 06:22, 26 ஜூலை 2006 (UTC)
# விக்கிப்பீடியா:ஆலமரத்தடி/தொகுப்பு04

## உரையாடல் பக்க வரிசை

உரையாடல் பக்க உரையாடல்களை வரிசைப்படுத்துவது குறித்த சிறு வினாவை பேச்சு:மஞ்சள் பக்கத்தில் செல்வா எழுப்பியுள்ளார். அண்மைய உரையாடல்களை பக்கத்தின் துவக்கத்தில் வைத்துக் கொள்ளலாம் என்பது அவரது பரிந்துரை. அண்மைய உரையாடல்களை பக்கத்தின் இறுதியில் விடுவது தற்போதைய நடப்பு. இது குறித்து எனக்கு உறுதியான விருப்பங்கள் எதுவும் இல்லை என்றாலும், அனைத்து விக்கி திட்டங்களிலும் பக்கத்தின் இறுதியில் தான் புதிய உரையாடல்களை இடுகிறார்கள். பக்கங்களை அதிகம் புரட்டாமல் பக்கத்தின் தொடக்கத்திலேயே தொகுப்பது பயன்பாட்டுக்கு எளிது என்ற நோக்கில் செல்வாவின் பரிந்துரையே வழிமொழிகிறேன் :)--ரவி 16:43, 25 ஜூலை 2006 (UTC)  
:இது தொழில்நுட்ப அடிப்படையிலான மரபு. உரையாடல் பக்கத்தின் மேலே "+" என்ற தலைப்புடன் ஒரு பொத்தானை அழுத்துவதன் மூலம் பக்கத்தின் இறுதியிலேதான் புதிய பத்தியை இணைக்க முடியும். அதனால் புதிய உரையாடல்களை அவ்விடங்களிலேயே துவக்குவது நலம். ஆனால், "விக்கிபீடியா" மற்றும் பேச்சுப் பக்கம் அல்லாத பிற பெயர்வெளிகளில் செல்வா விரும்பும் மரபே கையாளப் படுகிறது. ஏனெனில் இப்பக்கங்களில் "+" கருவி இல்லை. (எ.கா) :en:Wikipedia:Featured article candidates. -- Sundar <sup>\பேச்சு</sup> 06:26, 26 ஜூலை 2006 (UTC)
# விக்கிப்பீடியா:ஆலமரத்தடி/தொகுப்பு04

## Priority articles requiring translation

Is there a list of priority articles that require translation? If so can you please let me know where to find them. - Balshu 22:46, 25 ஜூலை 2006 (UTC)
# விக்கிப்பீடியா:ஆலமரத்தடி/தொகுப்பு04

## கட்டுரைகளில் ஆங்கிலம் தவிர்ப்போம்

தமிழாக்கம் செய்யப்பட வேண்டிய பக்கங்கள் நிறைய இருக்கின்றன. இவை அனைத்தும் முழுமையாக தமிழாக்கப்படல் உடனடியாக நிகழக் கூடியதல்ல. பெரும்பாலும் இவை ஆங்கில விக்கியிலிருந்து பிரதி செய்யப்பட்டுள்ளதால் இப்பக்கங்களில் உள்ள ஆங்கில இணைப்புக்கள் காரணமாக பெருமளவு ஆங்கிலச் சொற்கள் **வேண்டிய பக்கங்களில்** காணப்படுகின்றன. இந்த ஆங்கிலப் பகுதிகளைப் பேச்சுப் பக்கங்களுக்கு மாற்றினால் என்ன? பேச்சுப் பக்கங்களிலுள்ள இணைப்புக்களும் வேண்டிய பக்கங்களின் இணைப்புக்கள் எண்ணிக்கையில் உள்ளடங்குமா? உள்ளடங்காது எனின் ஆங்கிலக் கட்டுரைப் பகுதிகளை பேச்சுப் பக்கத்துக்கு மாற்றிவிட்டு கட்டுரையின் ஆரம்பத்தில் ஆங்கில விக்கியில் பயன்படுத்துவதுபோல please expand this article எனும் செய்தியை சேர்த்துவிடலாம். கட்டுரையின் பகுதிகள் ஆங்கிலத்தில் காணப்படுவதை முடிந்தவரை குறைக்க வேண்டும். மேலும் மயூரன் குறிப்பிட்டதுபோல விக்கிபீடியாவில் மொத்த உரைப்பகுதியின் அளவு / கட்டுரைகளின் எண்ணிக்கை சுட்டெண் கொண்டு அதன் கனதியை அடையாளங் காண்பதற்கு (கட்டுரை எண்ணிக்கையை விட இதுவே சிறப்பானது) ஆங்கிலக் கட்டுரைப் பகுதிகள் முடிந்தவரை இல்லாதிருப்பது நல்லது. மேலும் வெறுமனே தமிழ்த் தலைப்பின் கீழ் ஆங்கில உரைப்பகுதி இருப்பது தமிழ் கலைக்களஞ்சியம் அல்லவே! ஆகையால் இனிவருங்காலங்களில் ஆங்கில கட்டுரைகளை இட்டு மொழிபெயர்க்க வேண்டியன எனக் குறிப்பதை முடிந்தவரை தவிர்ப்பது நல்லது. மிக அவசியமானவற்றைப் பேச்சுப் பக்கங்களில் இட்டு விரிவாக்கக் கோரும் வார்ப்புருவை இணைக்கலாம். --15:33, 29 ஜூலை 2006 (UTC)கோபி
:கோபியின் கருத்தை ஆமோதிக்கிறேன். ஆங்கிலத்திலிருந்து மொழிபெயர்க்கும் போது, தமிழின் originality மறைந்துவிட சந்தர்ப்பம் அதிகம்.--Kanags 22:35, 29 ஜூலை 2006 (UTC)  
:::வார்ப்புரு:மேம்படுத்து என்பது பொருத்தமான பக்கங்களுக்குப் பயன்படுத்துவதற்காக அமைத்துள்ளேன். --கோபி 18:00, 1 ஆகஸ்ட் 2006 (UTC)  
கோபி கூறுவது உண்மையே!
வெறுமனே ஆங்கில விக்கிப்பீடியாவில் இருந்து கட்டுரையை இங்கு பிரதிசெய்து விடுவது பயனற்ற செயல். குறுங்கட்டுரையானாலும் நமது பாணியில் எழுதுதலே நன்று!. --ஜெ.மயூரேசன் 03:57, 2 ஆகஸ்ட் 2006 (UTC)  
ஆம். மேற்கூறப்பட்ட கருத்துக்களுடன் உடன்படுகிறேன். துவக்க காலத்தில் வெகுசிலரே இருந்தபோது ஏதாவது மொழிபெயர்ப்பாவது செய்யலாமே என்று கருதி அவ்வாறு செய்தோம். அண்மைக் காலங்களில் இயன்ற அளவு வரிக்கு வரி மொழி பெயர்ப்பதைத் தவிர்த்து வருகிறேன்; பல கட்டுரைகளில் ஆங்கிலக் கட்டுரையில் இல்லாத ஒரு மேற்கோள், தகவல், படிமம், அல்லது வேறு ஏதாவது ஏற்றத்தைக் கொண்டுவர முயற்சி செய்து வருகிறேன். -- Sundar <sup>\பேச்சு</sup> 08:25, 2 ஆகஸ்ட் 2006 (UTC)  
ஆங்கில விக்கிபீடியா கட்டுரைகளில் பல குறைபாடுகள் உண்டு. முக்கியமாக அவை euro centric பார்வையை கொண்டிருக்கின்றன. மேலும், 95% தரம் மத்திமமே. எனவே அவற்றை வரிக்கு வரி மொழிபெயர்ப்பது அவசியமற்றது. தமிழ் மரபு, சூழல் வழியாக வரும் தகவல்களை சேர்க்கும்பொழுது கட்டுரை மேன்மை, தனித்துவம் பெறுகின்றது. எனவே, மேற்கூறப்பட்ட கருத்துக்களுடன் உடன்படுகின்றேன். --Natkeeran 13:21, 2 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## விக்கி திட்டங்கள்

மற்ற விக்கி திட்டங்களுக்கு வாக்கெடுப்பு நடக்கும் பக்கங்களுக்கு முதல் பக்கத்தில் இருந்து இணைப்பு கொடுத்தால் புதுப் பயனர்கள் வக்களிக்க வசதியாக இருக்கும் தானே? --சிவகுமார் 11:13, 3 ஆகஸ்ட் 2006 (UTC)
:கொஞ்ச நாளாவது இங்கு பங்களித்து , விக்கி திட்டங்களில் ஆர்வமுடையோர் தான் பிற திட்டத் துவக்கத்திற்கு பொறுமையும் ஆர்வமும் கொண்டிருப்பர். அவர்கள் அனைவரது பேச்சுப் பக்கத்திலும் தகவல் இட்டிருக்கிறேன். வேண்டுமானால், முதற்பக்கத்தில் மட்டும் இடுவதற்கு பதில் tamil font help அனைத்து பக்கங்களிலும் வருவது போல் ஒரு site notice போல் போட்டு போதுமான வாக்குகள் கிடைத்தவுடன் அத்தகவலை நீக்கி விடலாம்.--ரவி 11:21, 3 ஆகஸ்ட் 2006 (UTC)
::மிக நல்ல யோசனை! --சிவகுமார் 11:29, 3 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## e-kalappaiக்கு பரிந்துரை

நீங்க்ள, இது வரை சுரதா எழுதியை (அல்லது அதையொத்த பிற எழுதிகளை)பயன்படுத்தி வருகிறீர்கள் என்றால், இனி e-kalappai பயன்படுத்த பரிந்துரைக்கிறேன். தொடக்கத்தில் எழுதிப் பழக நேரமானாலும், கற்ற பின் மிக விரைவாகவும் எளிதாகவும் தமிழில் தட்டச்சு செய்யலாம். அதிகம் தமிழில் தட்டச்சு செய்பவர்களுக்கு வசதியாக இருக்கும். கவனக்குறைவான எழுத்துப்பிழைகளையும் தவிர்க்கலாம். சொந்தக் கணினியோ நிர்வாக அணுக்கும் உள்ள கணினியோ உள்ளவர்கள் e-kalappaiஐ நிறுவிக் கொள்ளலாம். சுரதா எழுதிகளை பயன்படுத்துவதில் உள்ள ஒரு பாதகம் என்னவென்றால், தமிழ் சொற்களுக்கான எழுத்துக்கூட்டல்கள் ஆங்கில எழுத்துக்களாக மனதில் பதிந்து விடுகின்றன. அண்மையில் கைப்பட கடிதம் எழுதும்போது *வருக* என்று எழுத வேண்டிய இடத்தில் *varuga* என்று ஆங்கிலத்தில் எழுத வருகிறது. நகர்பேசியில் தமிழ் குறுந்தகவல்களை ஆங்கிலத்தில் தட்டச்சு செய்து அனுப்புவதும் இது போன்ற விளைவுகளைத் தரும். என் கருத்தில், இவை விரும்பத்தக்க ஒன்றல்ல.--ரவி 14:20, 8 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## Wikipedia திட்ட தலைப்பு பக்கங்கள்

Wikipedia என்று ஆங்கிலத்தில் திட்ட பக்கங்களில் வருவதை தமிழாக்கம் செய்ய முடியாதா? --Natkeeran 15:45, 8 ஆகஸ்ட் 2006 (UTC)
: பார்க்க: விக்கிபீடியா:வழு நிலவரங்கள்#தற்பொழுது பதியப்பட்டுள்ள வழுக்கள். முடிந்தால் 
இந்த வழுவைப்
வழுப் பதிவைப் புதுப்பியுங்கள். -- Sundar <sup>\பேச்சு</sup> 16:06, 8 ஆகஸ்ட் 2006 (UTC)  
சுந்தர், இந்த வழுவைச் சரி செய்யுங்கள் (அல்லது நீக்க உதவுங்கள்) என்று இருக்க வேண்டும் என நினைக்கிறேன்.--C.R.Selvakumar 16:22, 8 ஆகஸ்ட் 2006 (UTC)செல்வா  
:எங்கள் துறையில் சுருக்கமாக (தவறாகத்தான்!) ஆங்கிலத்தில் குறிப்பிடுவதுண்டு. தமிழில் அவ்வாறு குறிப்பிட்டு நீங்கள் சுட்டியபின் தான் தவறின் அளவு புரிகிறது. :) "Bug report" என்பதை "வழு இருப்பு அறிக்கை" என்று மொழிபெயர்க்கலாமா? -- Sundar <sup>\பேச்சு</sup> 16:31, 8 ஆகஸ்ட் 2006 (UTC)  
வழு இருப்பு அறிக்கை என கூறலாம். வழுக்கள் அறிக்கை என்றும் கூறலாம். வழு அறிக்கை என்றும் கூறலாம் என்றே நினைக்கிறேன். ஆனால் அது வழுவான அறிக்கை என்று பொருள் கொள்ளலாகாது.--C.R.Selvakumar 16:57, 8 ஆகஸ்ட் 2006 (UTC)செல்வா  
முயற்சிக்கலாம் சுந்தர். --Natkeeran 18:36, 8 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## Tamil Wikipedia - http://pmnk.blogspot.com/2006/03/tamil-wikipedia.html

--Natkeeran 15:13, 9 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## வேண்டிய பக்கங்கள்

நன்கு திட்டமிடப்படாத வகையில் ஒரு கலைக்களஞ்சியம் உருவாக்கப்படும் போது, அதிலும் குறைந்தளவு பயனர்களே பங்களிக்கும் நிலையில் இரு விடயங்களில் நாம் கவனம் செலுத்த வேண்டும்.
1. கட்டுரைகளின் தரம்
1. இருக்க வேண்டிய கட்டுரைகள்  
இதில் *இருக்க வேண்டிய கட்டுரைகள்* என்பதில் நாம் *எல்லா மொழிகளிலுமிருக்க வேண்டிய கட்டுரைகளையே* இன்னும் எழுதி முடிக்கவில்லை. அது மேலைத்தேச நிலை நின்று உருவாக்கப்பட்டிருப்பினும் அந்தப் பட்டியலிலுள்ள கட்டுரைகளை எழுதி முடிப்பது நல்லது.  
இதுதவிர இருக்க வேண்டிய கட்டுரைகள் தொடர்பில் வழிகாட்டக்கூடிய முக்கிய பக்கம் **வேண்டிய பக்கங்கள்** என்பதாகும். ஆனால் தமிழ் விக்கிபீடியாவின் பல பக்கங்களில் ஆங்கிலக் கட்டுரைகள் இணைப்புக்கள் அகற்றப்படாத நிலையில் சேர்க்கப்பட்டிருப்பதால் பெருமளவு ஆங்கில இணைப்புக்கள் வேண்டிய பக்கங்களில் வருகின்றன. ஆதலால் முடிந்தளவு ஆங்கிலத்தைத் தவிர்க்க வேண்டும். அவசியமான ஆங்கிலப் பகுதிகளை மொழிபெயர்ப்பதும், மிக அவசியமற்ற ஆங்கில உரைகளை நீக்குவதும் நல்லது. யாராவது ஒரு பயனர் வேண்டிய பக்கங்களுக்கான கட்டுரைகளைத் தொடங்குவதில் கவனம் செலுத்துவது நல்லது. (சில சமயங்களில் மயூரேசன் அதனைச் செய்துள்ளதாகத் தெரிகிறது).
--கோபி 16:30, 19 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## கட்டுரைகளின் அளவு

31.07.2006 புள்ளிவிபரங்களின் படி 0.5Kb, 2Kb என்ற அளவுகளை விட பெரிய பக்கங்கள் முறையே 60%, 18% ஆகும். கடந்த ஓர் ஆண்டு காலத்தில் (கட்டுரைகள் எண்ணிக்கை ஆயிரத்தைத் தாண்டியதிலிருந்து) இந்த அளவுகளே காணப்படுவதையும் அவதானிக்க முடிகிறது. இதனை 75%, 25% ஆக அதிகரிக்க முடியுமானால் மிகவும் நல்லது. மேலும் 20% கட்டுரைகள் 256B (0.25Kb) ஐ விட அளவில் சிறியவை. இதனை 10% வரை குறைக்க முடியுமானால் நல்லது. அளவை அதிகரிப்பதற்காக தரத்தை விட்டுக் கொடுக்க முடியாது. தரம் என்று வரும்போது அளவும் எண்ணிக்கையும் முக்கியமானவையல்ல.  
கடந்த சில நாட்களாக நான் குறும்பக்கங்கள் சிலவற்றை அகற்றுவதிலும் சிலவற்றை விரிவாக்குவதிலும் ஈடுபட்டுள்ளேன். 64B ஐ விடச் சிறிய கட்டுரைகள் இல்லாத நிலை வர வேண்டும்.
--கோபி 18:11, 23 ஆகஸ்ட் 2006 (UTC)
:நல்லது கோபி. இனி தர மேம்பாட்டில் அக்கறை காட்டுவோம். -- Sundar <sup>\பேச்சு</sup> 10:59, 26 ஆகஸ்ட் 2006 (UTC)
# விக்கிப்பீடியா:ஆலமரத்தடி/தொகுப்பு04

## ஜிம்போ வேல்சு பெங்களுர் வருகை

விக்கிமீடியா நிறுவனர் ஜிம்போ செப்டம்பர் 28 முதல் 30 வரை பெங்களூரில் நடைபெறும் ஒரு மாநாட்டில் பங்கேற்கவுள்ளார். அதோடு இயன்றால் விக்கிபீடியர்களையும் சந்திக்கக் கூடும். விருப்பமுள்ளவர்கள் இங்கே தங்கள் பெயரைப் பதிவு செய்யுங்கள். பிற விக்கிபீடியர்களைச் சந்திக்க இது ஒரு வாய்ப்பாக அமையும். (பெங்களூரிலேயே உள்ள நம் சிவகுமாரை நான் இதுவரை சந்திக்க முடியவில்லை (அவர் என் வீட்டருகே ஒருமுறை வந்தும் :, ஆனால் வெளியூரிலுள்ள புருனோவைச் சந்தித்து விட்டேன்! ஹரிகிசோரையும், சந்தோசையும் எப்படியாவது இந்த சந்திப்பில் கலந்துகொள்ள வற்புறுத்துவேன்.) -- Sundar <sup>\பேச்சு</sup> 10:59, 26 ஆகஸ்ட் 2006 (UTC)  
சுந்தர், இந்த செய்திக்குறிப்பு பெங்களூரில் இருந்து வந்திருக்கிறது. ஏற்கனவே வந்து போய்விட்டாரா ஜிம்போ வேல்சு? இல்லை, இன்னொரு முறை வருவாரா? இச்செய்திக் குறிப்பில் தமிழ் விக்கிபீடியா திட்டம் பற்றி பெரிதாக ஒன்றும் குறிப்பிடப்படவில்லை. எனினும், தங்களுக்கு வாய்ப்பு கிடைக்கும்போது தமிழ் விக்கிபீடியா கட்டுரைகள் தரம், பயனர் எண்ணிக்கை, கட்டுரை எண்ணிக்கை, வளர்ச்சிப் போக்கு, உலகளாவிய பங்களிப்பு, பிற தமிழ் விக்கிமீடியா திட்டங்களின் வளர்ச்சி (இந்திய மொழி விக்சனரிகளில் தமிழ் தான் முதலிடம்!) ஆகியவற்றை வலியுறுத்திக் காட்டுவீர்ர்கள் என்று நம்புகிறேன்--ரவி 22:28, 1 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு04

## விக்கிமீடியா ஊடகக் கோப்புகள்

இதுவரை படிமங்களை இணைப்பதில் நாம் காட்டி வரும் முனைப்பை ஒலி, ஒளிக்கோப்புகளை இணைப்பதிலும் காட்டினால், தமிழ் விக்கிபீடியாவின் தரத்தை இன்னும் மேம்படுத்தலாம். இதற்கு, ஆங்கில விக்கபீடியா ஊடக இணைப்புகளைப் பார்க்கலாம். விக்கிமீடியா காமன்சிலும் தேடிப் பிடித்து இணைப்பு தரலாம். காமன்சில் உள்ள Video, Sound Media of the day பகுப்புகள் இதற்கு உதவும். எடுத்துக்காட்டுக்கு, மோட்ஸார்ட், புல்லாங்குழல், வயலின், இந்தியக் குயில் ஆகிய கட்டுரைகளில் தரப்பட்டுள்ள ஒலிக்கோப்புகளையும் ஒக்டோபஸ், சார்லி சாப்ளின் ஆகிய கட்டுரைகளில் தரப்பட்டுள்ள ஒளிக்கோப்புகளையும் பாருங்கள். முதற்பக்கத்தில் இருந்து கூட இது போன்ற ஒலி ஒளிக்கோப்புகளுக்கான இணைப்புகளைத் தந்து பயனர்களை ஈர்க்க தனிப்பகுதியைத் தொடங்கப் பரிந்துரைக்கிறேன். பகுதியின் பேரை, *ஒலியும் ஒளியும்* என்று வைக்கலாமா :)? (சின்ன வயதில் பாட்டுக்கள் காட்டிய தூர்தர்ஷனுக்கு நன்றி ;))? இது போன்ற முயற்சிகள் தமிழ் இணைய ஊடகங்களில் தனிச் சிறப்பு வாய்ந்ததாக இருக்கும் என நம்புகிறேன். தற்போதைய தகவல் காத்திருப்பு வரிசை பட்டியலை போல் விக்கிபீடியா:ஊடகக் காத்திருப்பு வரிசை பக்கம் ஒன்றையும் இதற்காகத் தொடங்கலாம்.--ரவி 10:49, 2 செப்டெம்பர் 2006 (UTC)
:இரவி பயனுள்ள ஆலோசனை. எனக்கும் இதில் உடன்பாடே. --சிவகுமார் 10:55, 2 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு04

## அபிதான கோசம்

சுமார் 104 ஆண்டுகளின் முன் வெளியிடப்பட்ட தமிழின் முதற் கலைக்களஞ்சியமான அபிதான கோசம் நூலகம் திட்டத்தில் வெளியிடப்பட்டுள்ளது. மகாபாரதம், இராமாயணம் போன்ற விடயப் பரப்புக்களில் எழுதப்படும் கட்டுரைகளுக்கு இந்நூல் மிகவும் பயனுள்ளதாயிருக்கும். இ. பத்மநாப ஐயரின் உதவியுடன் யாழ். பல்கலைக் கழக நூலகத்திற் பணியாற்றும் அ. சிறீகாந்தலட்சுமியின் முயற்சியால் தட்டெழுதப்பட்ட. இந்நூல் மெய்ப்புப் பார்க்கப்படாமலேயே பதிவேற்றப்பட்டுள்ளது.
- http://noolaham.net/library/books/02/200/200.htm
--கோபி 18:05, 4 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு04

## அண்மைய மாற்றங்கள் பக்கத்தில் ஆங்கில சொற்கள்

அண்மைய மாற்றங்கள் பக்கம் முழுவதும் தமிழில் பார்ப்பதற்கு மகிழ்சியாக உள்ளது. இதையும் தமிழில் மொழி பெயர்த்திடலாமே!
- மறை minor edits | காட்டு bots | மறை anonymous users | மறை logged-in users | மறை my edits
--Harikishore 15:39, 14 செப்டெம்பர் 2006 (UTC)  
:தேவையான மாற்றங்கள் செய்யப்பட்டுள்ளது.--ரவி 16:11, 14 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு04

## குறுங்கட்டுரை உருவாக்கக் கோரிக்கை

தமிழ் விக்கிபீடியாவில் சிறு குறிப்புக் கூட இல்லாமல் உருவாக்கப்பட்டுள்ள ஆனால் முக்கியமான தலைப்புக்களில் குறுங்கட்டுரைகளையாவது உருவாக்க முன்வருமாறு பயனர்களை கேட்டுக் கொள்கிறேன். சில உதாரணங்கள்:
- இரோகுவாயிஸ் உறவுமுறைப் பெயரிடல் வகை - விரிவாக்கப்பட்டது
- ஒமஹா உறவுமுறைப் பெயரிடல் வகை - விரிவாக்கப்பட்டது
- குரோ உறவுமுறைப் பெயரிடல் வகை - விரிவாக்கப்பட்டது
- கீசாவின் பெரிய ஸ்பிங்ஸ் - குறுங்கட்டுரை உருவாக்கப்பட்டது
- கொலோசியம், ரோம் - விரிவாக்கப்பட்டது
- திரித்துவக் கல்லூரி, கேம்பிறிஜ் - விரிவாக்கப்பட்டது
- ஹிரோஷிமா சமாதான நினைவகம் - விரிவாக்கப்பட்டது
- ஹேகியா சோபியா - விரிவாக்கப்பட்டது
மேலும் ஒரு வரிக் கட்டுரைகளை குறுங்கட்டுரைகளாகவாவது தரமுயர்த்துவதும் அவசியமானதாகும். --கோபி 19:50, 14 செப்டெம்பர் 2006 (UTC)  
கோபி, இவை மயூரநாதனின் ஈடுபாட்டு வட்டத்தில் உள்ள தலைப்புகள். அவரின் கவனத்துக்கு கொண்டுவந்தீர்களானால் அவரே அவற்றை உருவாக்கிவிடுவார். --Natkeeran 22:30, 14 செப்டெம்பர் 2006 (UTC)  
கோபி, நக்கீரன், இப் பக்கங்களை எனது கவனத்துக்குக் கொண்டு வந்ததற்கு நன்றிகள். நான் இவற்றைத் தரமுயர்த்துவேன். அழிக்கவேண்டாம். முக்கியமாக முதல் மூன்று பக்கங்களிலும் உள்ள வரைபடங்கள் அதிக நேரம் செலவிட்டுத் தமிழ் விக்கிபீடியாவுக்கென வரையப்பட்டவை. இப்பொழுது நான் வேறு சில கட்டுரைகளுக்காகத் தகவல்கள் சேகரிப்பதில் ஈடுபட்டுள்ளேன். அதனால், குறுகிய கால எல்லைக்குள் இவற்றைச் செய்து முடிக்கவேண்டும் என்று எதிர்பார்க்க வேண்டாம். ஆனால் இது செய்து முடிக்கப்படும். Mayooranathan 09:45, 15 செப்டெம்பர் 2006 (UTC)  
:நன்றி மயூரநாதன். இவற்றில் சிலவற்றுக்கு speed-delete இட்டிருந்த போதிலும் விரிவாக்கப்பட வேண்டியவை என்பதாலேயே அழிக்கவில்லை. அனைத்துப் பயனரும் குறுங்கட்டுரைகளை சிறிதாயினும் விரிவாக்க உழைத்தால் மிகவும் பயனுள்ளதாக இருக்கும். --கோபி 15:51, 15 செப்டெம்பர் 2006 (UTC)  
::குறும்பக்கங்கள் பகுதியைக் கடந்த இரு மாதங்களாக அவதானித்து வருகிறேன். பக்கவழி நெறிப்படுத்தற் பக்கங்களைத் தவிர வேறெவையும் அப்பக்கத்தில் 512 பைட்டு அளவினை விடக் குறைவானதாக இருக்கக் கூடாது என்பது என் ஆசை. அதற்காக அவற்றை அழிக்க வேண்டியதில்லை; தரமுயர்த்துதலே சரியானது. தலைப்பை விளக்கும் ஒருவரிக் கட்டுரைகளையும் ஆதாரமற்ற மற்றும் பயனற்றவையாகக் காணப்பட்டவற்றையுமே நீக்கியுள்ளேன். தமிழ் விக்கிபீடியாவின் கலைக்களஞ்சியத் தரம் பேணப்பட வேண்டும் என்பதைத் தவிர வேறேந்த நோக்கமும் இதில் இல்லை. --கோபி 18:40, 15 செப்டெம்பர் 2006 (UTC)  
குறுங்கட்டுரைகளை விரிவாக்கிய மயூரநாதன் மற்றும் தோழர்களுக்கு நன்றிகள். --கோபி 19:05, 20 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு04

## திரைப்பட வார்ப்புருக்கள்
:நற்கீரன், உங்கள் குறைந்தபட்ச எதிர்பார்ப்புப் பரிந்துரைகளுடன் நான் உடன்படுகிறேன். சுந்தர், முன்னர் மூலிகைகள் தொடர்பான கட்டுரைகள் உருவாக்கப்பட்டன. அவற்றில் கலைக்களஞ்சியத் தரத்தில் அமையாத சுமார் 20 கட்டுரைகள் பின்னர் நீக்கப்பட்டன. அவற்றை உருவாக்கிய பங்களிப்பு வீண்தானே. இத்தகைய நிலை நிரோஜன் உருவாக்கும் கட்டுரைகளுக்கும் உருவாகக் கூடாது என்பதே என் ஆதங்கமாகும். அவர் குறித்த திரைப்படங்கள் தொடர்பில் கட்டுரைகள் உருவாக்குகிறார். அவை தொடர்பில் சிறு அறிமுகமாவது எழுத வேண்டும் என்பதே என் எதிர்பார்ப்பாகும். நிச்சயமாக அவருக்கு அது தொடர்பில் தெரியும். ஆதலால் அவர் அவற்றை வார்ப்புருக்களை இடுவதோடு நின்றுவிடாது கட்டுரைகளை சிறிதாவது உருவாக்க உழைக்க வேண்டும். அவர் இன்னமும் ஒரு பதின்வயதினர்தான். அந்த வயதுக்குரிய அவரது குணவியல்புகளை ஏற்றுக் கொள்கிறேன். தமிழை வளர்ப்பதற்காக புறப்பட்டதாகக் கூறும் வசனத்திலேயே அவரது எழுத்துப் பிழையையும் நான் அவ்வாறுதான் விளங்கிக் கொள்கிறேன் :-)) இந்த இயல்புகளிலிருந்து அவர் ஒரு பொறுப்பான ஆளுமையாக வளர்வார் என்ற நம்பிக்கையிருக்கிறது. ஆனால் அதன்முன் உருவாக்கும் கட்டுரைகளின் தரத்தைப் பேணுவதில் அனுபவமுள்ள பயனர்கள் அவருக்கு வழிகாட்டியாக வேண்டும். அதற்கு அழுத்தமான பரிந்துரைகள் அவசியமாகும். நிரோஜன் நற்கீரனின் பரிந்துரையைப் பின்பற்றலாம் என்றே தோன்றுகின்றது. கோபி 18:36, 21 செப்டெம்பர் 2006 (UTC)  
நிரோவுடன் தொலைபேசி ஊடாகவும் msn messenger ஊடாகவும் பேசினேன். தமிழ் விக்கிபீடியாவின் செயல்பாடுகள், தர அளவுகள் குறித்து விரிவாக விளக்க முடிந்தது. தான் ஒரு கட்டுரையை தொடக்கி வைத்தால், பிற பயனர்களும் இணைந்து பங்களிப்பர் என்ற நோக்கிலேயே அவர் பல கட்டுரைகளை தொடங்கியுள்ளார். எனினும், குறைவான பங்களிப்பாளர்கள் உள்ள நிலையில் இக்கட்டுரைகளை பிறர் வளர்த்தெடுப்பதில் உள்ள சிக்கலை புரிந்து கொள்கிறார். எனவே தான் உருவாக்கிய பழைய கட்டுரைகளை முன்னுரிமை கொடுத்து மேம்படுத்துவதாகவும், புதிய கட்டுரைகளை தமிழ் விக்கிபீடியாவின் தர அளவுகளுக்கு உட்பட்டு உருவாக்குவதாகவும் தெரிவித்துள்ளார். இதில் எனக்கு மகிழ்ச்சியே. தொடர்ந்து பங்களித்து, ஒரு சிறந்த பயனராக நிரோ உருவெடுப்பார் என்று நம்புகிறேன். இவ்வுரையாடலை இத்துடன் முடித்துக் கொள்ளலாம் என்று நினைக்கிறேன்--ரவி 15:32, 22 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு04

## குறுங்கட்டுரை விரிவாக்கக் கோரிக்கை

- சிச்சென் இட்சாவிலுள்ள பிரமிட்
--கோபி 18:50, 21 செப்டெம்பர் 2006 (UTC)
# கூகுள் டெஸ்க்டாப்

**கூகுள் டெஸ்க்டாப்** என்பது pnp repair டெக்ஸ்டாப் தேடலாகும். இது pnp XP விண்டோஸ் 2000 சேவைப் பொதி 3 உள்ள pnp உள்ள கோப்புக்களைத் தேட உதவும். டெஸ்டாப் தேடலானது பயனரின் மின்னஞ்சல், கணினிக்கோப்புக்கள், பாடல்கள், படங்கள், உரையாடலகள் மற்றும் பார்க்கப் பட்ட இணையத்தளங்களைத் தேடப் பயன்படுகின்றது.
# கூகுள் டெஸ்க்டாப்

## தொழில்நுட்பத் தகவல்கள்

### அறிமுகம்

கூகுள் தேடலை கணினியில் நிறுவும் போது இருக்கின்ற எல்லாக் கோப்புக்களையும் சுட்டியிடும் (index). ஆரம்பச் சுட்டியலிடல் முடிவுற்றதும் தேவைக்கேற்றவாறு சுட்டியலிடும். கூகுள் தேடல்போன்று தேடல்கள் மற்றும் தேடல்முடிவுகள் உலாவியில் காட்டப்படும்.
# கூகுள் டெஸ்க்டாப்

## தொழில்நுட்பத் தகவல்கள்

### சுட்டியலிடல்

- மின்னஞ்சல்
- அவுட்லுக்
- அவுட்லுக் எக்ஸ்பிரஸ்
- நெட்ஸ்கேப் மெயில்
- மொஸிலா மெயில்
- மொஸிலா தண்டபேட்
- இணைய சரித்திரங்கள்
- இன்ரநெட் எக்ஸ்புளோளர்
- நெட்ஸ்கேப்/pnp/repair
- வேட்
- எக்ஸ்ஸெல்
- பவர்பாயிண்ட்
- இணையத் தூதுவர்கள்
- அமெரிக்கா ஆண்லைன் மெசன்ஜர்
- கூகுள் டாக் pnp
- விண்டோஸ் லைவ் pnp pnpமெசன்ஜர்
- ஸ்கைப்
- வேறு கோப்புக்கள்
- pdf
- பாடல்கள்
- வீடியோ
- படங்கள்
- ஒத்தியங்கும் மென்பொருட்களை நிறுவுவதன் மூலம் பல்வேறுபட்ட கோப்புகளைத் தேடவியலும்
# கூகுள் டெஸ்க்டாப்

## விமர்சனங்கள்

அந்தரங்கத் தன்மை தொடர்பாகப் பல விமர்சனங்கள் எழுந்துள்ளன. இதில் தேடல்கள் வன்வட்டில் இருந்து மிக இலகுவாகப் பிரதிசெய்யக் கூடியவை எனபதுடன் வலையமைப்பூடாகவும் தேடல்கள் செய்யலாம் என்பதே யாகும்.
# கூகுள் டெஸ்க்டாப்

## வெளியிணைப்புகள்

- கூகிள் டெக்ஸ்டாப்
# கனேடியன் (திரைப்படம்)

**கனேடியன்** திரைப்படம் 2006 ஆம் ஆண்டு கனடாவில் வெளிவந்த தமிழ்த் திரைப்படமாகும்.  
இத்திரைப்படத்தில் கணபதி ரவீந்திரன், ரூபி யோகதாசன், சஞ்சீவ் குமார்,மணிமாறன் முதலிய பல கலைஞர்கள் நடித்திருந்தனர். ரவி அச்சுதன் படப்பிடிப்பு, படத்தொகுப்பு ஆகிய பொறுப்புகளை ஏற்றிருந்தார். இத்திரைப்படத்தை ரவி அச்சுதன் இயக்கியிருந்தார். ருபி யோகதாசன் படத்தைத் தயாரித்தார்.
# முக்குவர் சட்டம்

**முக்குவர் சட்டம்** என்பது மட்டக்களப்பு பகுதியில் வழங்கப்பட்ட வழக்கங்களை முதன்மையாக வைத்து ஆதிக்க வர்க்க ஆளுமைகளைக் கொண்டு ஒல்லாந்தரால் தொகுக்கப்பட்ட சட்டம் ஆகும்.  
பேராசிரியர் கா. சிவத்தம்பி குறிப்பிட்டது போல் சமூகத்தில் மக்கள் நடத்தைக்கான முழுமையான விதிகளாக இச்சட்டங்களை விளங்கிக்கொள்வதனால் இவை ஆக்கிரமிப்புச் செலுத்தும் குழுவின் விருப்பத்தை வெளிப்படுத்துவதோடு சமூகத் தொடர்புகளையும் பொது ஒழுங்குகளையும் ஆக்கிரமிக்கும் குழுவிற்கு வாய்ப்பளிக்கத்தக்க வகையில் பாதுகாப்பையும் உறுதிப்படுத்துவதை இலக்காகக் கொண்டதாகும்.  
ஒல்லாந்தர் உள்ளூர் பிரச்சினைகளில் ஈடுபடாமல் ஆதிக்க வகுப்பின் மூலம் ஆட்சியை கட்டுப்படுத்தும் தந்திரத்தின் நோக்கத்துக்கமையவே தேசவழமைச் சட்டத்தை அப்போதைய மட்டக்களப்பு ஆதிக்க வகுப்பின் ஆளுமைகளைக் கொண்டு தொகுத்தனர். அதுவரைக்கு தமிழர்கள் எழுதப்பட்ட சட்டம் எதனையும் மட்டக்களப்பில் பின்பற்றியதாக தெரியவில்லை.
# இரகசிய சமூகம்

யார் எதற்காக என்பதை வெளிப்படுத்தாமல் மறைவில் இயங்கும் சமூகம் அல்லது குழுவை **இரகசிய சமூகம்** அல்லது இரகசியக் குழு எனலாம். சில இரகசிய சமூகங்களில் சில தகவல்கள் அல்லது செயல்பாடுகள் அறியப்படக்கூடியதாக இருந்தாலும் அவர்களின் முக்கிய செயல்பாடுகள் மறைக்கப்படிருக்கும். ஒரு நாட்டின் புலனாய்வுத் துறை இதற்கு ஒரு எடுத்துக்காட்டாக அமைந்தாலும், இரகசிய சமூகம் என்னும்பொழுது விடுதலைக் கட்டுநர், இல்லுமினாட்டி போன்ற சமூகங்களையே சிறப்பாக குறிக்கும். இளகிய நோக்கங்களுக்காக அமைக்கப்படும் சில மாணவ அமைப்புகளும் இரகசியமாக செயல்படுவதுண்டு.
# இரகசிய சமூகம்

## மேலும் பார்க்க

- இலவசக் கொத்தனாரியல்
# பிரதர்ஸ் இன் ஆர்ம்ஸ்:ஏர்ண்ட் இன் பிளட்

**பிரதர்ஸ் இன் ஆர்ம்ஸ்:ஏர்ண்ட் இன் பிளட்** (Brothers In Arms: Earned in Blood) நிகழ்பட ஆட்டம் பிரதர்ஸ் இன் ஆர்ம்ஸின் ஆட்டத்தின் வெற்றிக்குப் பிறகு வெளிவந்திருக்கும் அதன் இரண்டாவது ஆட்டமாகும்.
# பிரதர்ஸ் இன் ஆர்ம்ஸ்:ஏர்ண்ட் இன் பிளட்

## வகை

**வரலாற்று ஆட்டம்/தந்திர சூட்டாளன்**
# பிரதர்ஸ் இன் ஆர்ம்ஸ்:ஏர்ண்ட் இன் பிளட்

## கதை

இரண்டாம் உலகப்போரின் போது நடைபெற்ற பல உண்மைச்சம்பவங்களின் பின்னணியில் உருவாக்கப்பட்ட இந்நிகழ்பட விளையாட்டு மனித உருவங்களை மிகவும் தத்ரூபமாக அன்ரியல் என்ஜின் 2.0 (Unreal Engine 2.0) உதவியுடன் வடிமைத்த பெருமையினைக் கொண்ட நிகழ்பட ஆட்டமாக விளங்குவது குறிப்பிடத்தக்கது.
# அக்டோபர் 1

## பிறப்புகள்

- 1847 &ndash; அன்னி பெசண்ட், ஆங்கிலேய-இந்திய செயற்பாட்டாளர் (இ. 1933)
- 1896 &ndash; லியாகத் அலி கான், பாக்கித்தானின் 1வது பிரதமர் (இ. 1951)
- 1904 &ndash; ஏ. கே. கோபாலன், இந்தியக் கல்வியாளர், அரசியல்வாதி (இ. 1977)
- 1906 &ndash; எஸ். டி. பர்மன், இந்தித் திரைப்பட இசையமைப்பாளர், பாடகர் (இ. 1975)
- 1912 &ndash; கத்லீன் ஒல்லரென்ழ்சா, ஆங்கிலேய கணிதவியலாளர், வானியலாளர், அரசியல்வாதி (இ. 2014)
- 1918 &ndash; ஜி. வெங்கடசாமி, இந்தியத் தொழிலதிபர், கண் மருத்துவர் (இ. 2006)
- 1924 &ndash; ஜிம்மி கார்ட்டர், அமெரிக்காவின் 39வது அரசுத்தலைவர், அமைதிக்கான நோபல் பரிசு பெற்றவர் (இ. 2024)
- 1927 &ndash; சிவாஜி கணேசன், தமிழ்த் திரைப்பட நடிகர் (இ. 2001)
- 1928 &ndash; சூ சுங்ச்சி, சீனாவின் 5வது பிரதமர்
- 1932 &ndash; அரங்க முருகையன், தமிழறிஞர், எழுத்தாளர் (இ 2009)
- 1936 &ndash; கே. எஸ். சிவகுமாரன், ஈழத்து எழுத்தாளர், திறனாய்வாளர் (இ; 2022)
- 1936 &ndash; பி. தயாரத்தின, இலங்கை அரசியல்வாதி (இ. 2025)
- 1941 &ndash; சி. க. சிற்றம்பலம், ஈழத்து வரலாற்றாய்வாளர், கல்வியாளர், எழுத்தாளர்
- 1941 &ndash; செ. யோகநாதன், ஈழத்து எழுத்தாளர் (இ. 2008)
- 1956 &ndash; தெரசா மே, ஐக்கிய இராச்சியத்தின் பிரதமர்
- 1958 &ndash; ஆந்தரே கெய்ம், உருசிய-டச்சு இயற்பியலாளர்
- 1998 &ndash; பாலச்சந்திரன், இலங்கை இராணுவத்தினரால் படுகொலை செய்யப்பட்ட சிறுவன், விடுதலைப் புலிகளின் தலைவர் வேலுப்பிள்ளை பிரபாகரனின் கடைசி மகன் (இ. 2009)
# அக்டோபர் 1

## இறப்புகள்

- 1404 &ndash; ஒன்பதாம் போனிஃபாஸ் (திருத்தந்தை) (பி. 1356)
- 1973 &ndash; பாபநாசம் சிவன், கருநாடக, தமிழிசை அறிஞர் (பி. 1890)
- 2008 &ndash; பூர்ணம் விஸ்வநாதன், தமிழக நாடக, திரைப்பட நடிகர் (பி. 1921)
- 2010 &ndash; அவுதவின் தோல்பசு, பிரான்சிய வானியலாளர் (பி. 1924)
- 2012 &ndash; எரிக் ஹாப்ஸ்பாம், எகிப்திய-ஆங்கிலேய மார்க்சிய சிந்தனையாளர், வரலாற்றாளர் (பி. 1917)
- 2013 &ndash; டாம் கிளான்சி, அமெரிக்க எழுத்தாளர் (பி. 1947)
- 2014 &ndash; ராபர்ட் செரா, வெனிசுவேலாவின் அரசியல்வாதி (பி. 1987)
- 2025 &ndash; ஜேன் குட்டால், ஆங்கிலேய முதனியியலாளர், மானிடவியலாளர் (பி. 1934)
# அக்டோபர் 1

## சிறப்பு நாள்

- குழந்தைகள் நாள் (எல் சால்வடோர், குவாத்தமாலா, இலங்கை)
- சீனத் தேசிய நாள்
- விடுதலை நாள் (சைப்பிரசு, ஐக்கிய இராச்சியத்திடம் இருந்து, 1960)
- விடுதலை நாள் (நைஜீரியா, ஐக்கிய இராச்சியத்திடம் இருந்து, 1960)
- விடுதலை நாள் (பலாவு, ஐக்கிய நாடுகளிடம் இருந்து, 1994)
- விடுதலை நாள் (துவாலு, ஐக்கிய இராச்சியத்திடம் இருந்து, 1978)
- அனைத்துலக முதியோர் நாள்
- உலக சைவ உணவு நாள்
# ஐபிஎம்

**ஐபிஎம்** (IBM) என்றழைக்கப்படும் "இன்டர்நேஷனல் பிஸினஸ் மெஷின்ஸ் கார்ப்பரேஷன்" (International Business Machines Corporation) அர்மாங்க் (நியூயார்க் மாநிலம், ஐக்கிய அமெரிக்க நாடுகள்) நகரை தலைமையிடமாகக்கொண்ட ஒரு பன்னாட்டு கணினியியல் நிறுவனம்.இந்த நிறுவனம்கணிப்பொறிக்கு தேவையான வன்பொருட்கள் மற்றும் மென்பொருட்கள் ஆகியவற்றை தயாரித்து விற்பனை செய்தல் மற்றும் மெயின் ஃபிரேம் கணிப்பொறிகள் முதல் நானோ தொழில்நுட்பம் வரையிலான பல்வேறு அறிவியல் துறைகளுக்கு தேவையான உள்கட்டமைப்பு வசதிகளை மேம்படுத்துதல்,தொழில்நுட்ப ஆலோசனைகள்,ஆராய்ச்சி போன்ற துறைகளில் சேவையளித்து வருகின்றது.டிசம்பர் 2011 ஆம் வருட நிலவரப்படி ஐபிஎம் நிறுவனம் சந்தை முதலீட்டு மதிப்பில் மூன்றாவது பெரிய நிறுவனம் ஆகும்.  
இந்நிறுவனம் 1911 ஆம் வருடம் கம்ப்யுடிங் டேபுலேட்டிங் ரெகார்டிங் கம்பெனி (CTR நிறுவனம்), என்ற பெயரில் நிறுவப்பட்டது.அப்போது இயங்கிவந்த டேபுலேட்டிங் ரெக்கார்டிங் கம்பெனி,இன்டர்நேஷனல் டைம் ரெக்கார்டிங் கம்பெனி, கம்ப்யூட்டிங் ஸ்கேல் கார்ப்பரேஷன் என்ற மூன்று நிறுவனங்களை ஒன்றிணைத்து இந்த நிறுவனம் பிறந்தது. 1924 ஆம் ஆண்டு தனது பெயரை இன்டர்நேஷனல் பிஸினஸ் மெஷின்ஸ் ஐபிஎம் கார்பொரேஷன் என்ற பெயரில் மாற்றியமைத்தது.இந்நிறுவனத்தின் தனிப்பட்ட கலாச்சாரமும் விற்பனை அடையாளமும் பிக் புளு (BIG BLUE) என்னும் புனைபெயரால் குறிப்பிடப்பட்டது.
2012 ஆம் ஆண்டில் பணியாளர்களின் எண்ணிக்கையில் அமெரிக்க ஐக்கிய நாடுகளின் இரண்டாவது மிகப்பெரிய நிறுவனமாக பார்ச்சூன் இதழால் தரவரிசைப்படுத்தப்பட்டது. அதே இதழ் சந்தை முதலீட்டு மதிப்பில் நான்காவது மிகப்பெரிய நிறுவனமாகவும் அதிக லாபகரமான நிறுவனங்களில் ஒன்பதாவது மிகப்பெரிய நிறுவனமாகவும் வருமானத்தில் பத்தொன்பதாவது மிகப்பெரிய நிறுவமனாகவும் வகைப்படுத்தியது.2012 ஆம் ஆண்டில் போர்ப்ஸ் இதழ் உலக அளவில் 31 வது மிகப்பெரிய நிறுவனமாக மதிப்பளித்தது (அதிக வருவாய் உள்ள நிறுவனங்களின் பட்டியல்). இதே காலகட்டத்தில் (2011/2012)பின் வரும் மதிப்பீடுகளை இந்நிறுவனம் பெற்றது.அடைப்புக்குறிக்குள் மதிப்படுகளை வெளியிட்ட நிறுவனத்தின் பெயர் உள்ளது.
1. 1வது தலைவர்களுக்கான நிறுவனம் (பார்ச்சூன் இதழ்)
1. 1வது உலக அளவில் பசுமை(சுற்றுசூழல் மாசுபாடுகளை குறைந்த அளவில் வெளியிடுதல்)நிறுவனம் (நியூஸ் வீக்)
1. 2வது உலக அளவில் மிகப்பெரிய வர்த்தக நிறுவனம் (இன்டர்பிராண்ட்)
1. 2வது மிகப்பெரிய மதிப்பு மிக்க நிறுவனம் (போரோன்)
1. 5வது ரசிக்கப்பட்ட நிறுவனம்(பார்ச்சூன் இதழ்)
1. 18வது புதுமையான நிறுவனம் (பாஸ்ட் கம்பெனி)  
ஐபிஎம் நிறுவனம் உலக அளவில் 12 ஆராய்ச்சிக்கூடங்களைக் கொண்டுள்ளது.2013 ஆம் ஆண்டு நிலவரப்படி தொடர்ந்து 20 வருடங்களாக அதிக எண்ணிக்கையிலான காப்புரிமைகளைப் பதிவு செய்த நிறுவனமாக சாதனை படைத்துள்ளது. பல்வேறு காலகட்டங்களில் இதன் பணியாளர்கள் கீழ்க்கண்ட விருதுகளையும் பரிசுகளையும் வென்று இந்நிறுவனத்திற்கு பெருமை சேர்த்துள்ளனர்.
ஐந்து நோபல் பரிசுகள்
ஆறு டுரிங் விருதுகள்
பத்து தேசிய தொழில்நுட்ப பதக்கம்
ஐந்து தேசிய அறிவியல் பதக்கம் ஆகியவை.
# ஐபிஎம்

## வரலாறு

ஐ பி எம் நிறுவனத்தின் வரலாறு 1885 ஆம் ஆண்டில் இருந்து தொடங்குகிறது. 1885 ஆம் ஆண்டு ஜூலியஸ் இ.பிட்ராப் என்பவர் கணினி அளவி என்னும் சாதனத்திற்கு காப்புரிமையை பதிவு செய்தார். அதன் பின் அலக்ஸாண்டர் டை என்பவர் சுழல் பதிவு கருவியை காப்புரிமை பதிவு செய்தார்.(1888 ஆம் ஆண்டு).1889 ஆம் ஆண்டு ஹெர்மன் ஹோலேரித் என்பவருக்கு மின்பட்டியல் சாதனத்திற்கு காப்புரிமை கிடைத்தது.வில்லியர்ட் பண்டி என்பவர் தொழிலாளர்கள் வருகைப் பதிவை பதிவு செய்யும் கருவியை கண்டுபிடித்தார்.1911ஆம் ஆண்டு ஜூன் மாதம் பதினாறாம் நாள் மேற்கண்ட கண்டுபிடிப்பாளர்களை சார்லஸ் ரன்லெட் ஃப்ளின்ட் என்பவர் ஒன்றிணைத்து கம்ப்யுடிங் டேபுலேட்டிங் ரெகார்டிங் கம்பெனி (CTR நிறுவனம்) என்ற பெயரில் நிறுவினார்.நியூயார்க் மாகாணத்தை அடிப்படையாக கொண்டிருந்த இந்நிறுவனத்திற்கு அப்போது சுமார் 1300 பணியாளர்கள் இருந்தனர்.நியூயார்க், ஓஹியோ,டேய்டன்,டெட்ராய்ட்,வாஷிங்டன் டி சி,மற்றும் கனடாவின் டொராண்டோ,ஆண்ட்ரியோ முதலிய இடங்களில் ஆலைகளும் அலுவலகங்களும் இயங்கின.வணிக ரீதியான அளவீட்டுக்கருவிகள் முதல் நேரப் பதிவுகருவிகள்,பட்டியல் தயாரிக்கும் சாதனங்கள்,மற்றும் துளையிடப்பட்ட அட்டைகள் முதலியவற்றை தயாரித்து விற்பனை செய்தது.  
சார்லஸ் ரன்லெட் ஃப்ளின்ட் ,தேசிய நிதி பதிவு அலுவலகத்தில் பணியாற்றிய தாமஸ் ஜே. வாட்சன் சீனியர் என்பவரை தமது நிறுவனத்தில் தலைமைப் பொறுப்பேற்க வருமாறு பணித்தார். இவரது நிர்வாகத்தின் கீழ் இந்த CTR நிறுவனம் பெரிய அளவில் வளர்ச்சி அடைந்தது. பணியாளர்களுக்கு உபகாரச் சம்பளம், வாடிக்கையாளர்களுக்கு குறித்த சேவை முதலிய திட்டங்களை அறிமுகப்படுத்தினார்.கம்பெனியின் பெருமையையும்,விசுவாசத்தையும் ஒவ்வொரு பணியாளர் மனதிலும் விதைத்தார்.இவர் அறிமுகப் படுத்திய தின்க் ( THINK - யோசிப்போம் அல்லது யோசி) என்னும் ஸ்லோகன் பணியாளர்கள் மத்தியில் மந்திர வார்த்தையாக ஆனது. இவர் பொறுப்பேற்ற பதினோரே மாதங்களில் இந்நிறுவனத்தின் தலைவர் பதவியில் அமர்ந்தார்.இவரது முதல் நான்கு வருட பணிக்காலத்தில் இந்நிறுவனம் சுமார் 9மில்லியன் அமெரிக்க டாலர்கள் அளவுக்கு விற்பனை ஈட்டியது.மேலும் இந்நிறுவனம் ஐரோப்பா,ஆஸ்திரேலியா,தென் அமெரிக்கா,ஆசியா முதலிய கண்டங்களில் தனது இயக்கத்தை நீட்டித்தது.பிப்ரவரி 14 ஆம் நாள் 1924 ஆம் ஆண்டு தனது பெயரை இன்டர்நேஷனல் பிஸினஸ் மெஷின்ஸ் ஐபிஎம் கார்பொரேஷன் என்ற பெயரில் மாற்றியமைத்தது.
2011 ஆம் ஆண்டு ஃபார்ச்சூன் என்னும் பத்திரிக்கை ஐபிஎம் நிறுவனத்தை அமெரிக்க ஐக்கிய நாடுகளின் 18 வது பெரிய நிறுவனமாக மதிப்பளித்துள்ளது.உலக அளவில் 31 வது பெரிய நிறுவனமாக போபர்ஸ் இதழ் வெளியிட்டுள்ளது.டிசம்பர் 2011 ன் படி இந்நிறுவனத்தில் 4,26,751 பணியாளர்கள் உள்ளனர்.உலகம் முழுவதும் சுமார் 180 நாடுகளில் அலுவலகங்களை அமைத்து உள்ளது. இந்நிறுவனப் பணியாளர்களில் ஆராய்ச்சியாளர்கள்,பொறியாளர்கள்,விற்பனை நிபுணர்கள்,முனைவர்கள்,ஆலோசகர்கள் உள்ளிட்ட பதவிகளும் அடக்கம்.
# ஐபிஎம்

## வெளியிணைப்புகள்

- ஐபிஎம் நிறுவனத்தின் வலைதளம்
# கனேடியத் தமிழர் வரலாற்றுக் காலக்கோடு

2006 | 2005 | 2004 | 2003 | 2002 | 2001 | 2000  
1999 | 1998 | 1997 | 1996 | 1995 | 1994 | 1993 | 1992 | 1991 | 1990  
1989 | 1988 | 1987 | 1986 | 1985 | 1984 | 1983 | 1982 | 1981 | 1980  
1979 | 1978 | 1977 | 1976 | 1975 | 1974 | 1973 | 1972 | 1971 | 1970  
1969 | 1968 | 1967 | 1966 | 1965 | 1964 | 1963 | 1962 | 1961 | 1960  
இவற்றையும் பார்க்க  
வெளி இணைப்புகள்
# கனேடியத் தமிழர் வரலாற்றுக் காலக்கோடு

## 2008

- ஜூலை 5 - பொங்கு தமிழ்
- ஜூலை - கனடியத் தமிழர் பேரவை இரத்த தானம் வழங்குதலை கறுப்பு யூலை நினைவாக முன்னெடுத்தது.
- ஜூன் 13 - உலகத் தமிழர் இயக்கம் கனடா பழமைவாதக் கட்சி நடுவண் அரசால் தடைசெய்யப்பட்டது. இத்தடைக்கு எதிராக வழக்கு தொடரப்படுகிறது.
- ஜூன் - கனடிய தமிழ் வானொலியில் இருந்து வெளியேற்றப்பட்ட அதன் இயக்குநர் கலாதரன் அனைத்துலக தமிழ் வானொலி என்ற 24 மணிநேர சேவையைத் தொடங்கினார்.
- மே - ரொறன்ரோ தமிழியல் மாநாடு, 2008 - "மனிதராய் இருத்தல்; தமிழராய் விளங்கல்" -
# கனேடியத் தமிழர் வரலாற்றுக் காலக்கோடு

## 2007

- ஜூலை - கனடியத் தமிழர் பேரவை organ and tissue Donation தொடர்பான விழிப்புணர்வு பரப்புரையை கறுப்பு யூலை நினைவாக முன்னெடுத்தது.
- முன்னாள் கனடிய நீதி அமைச்சரும், தற்போதைய Special Adviser to the Special Representative of the Secretary-General for Children and Armed Conflict அலன் ரொக் அவர்களின் Sri Lanka Mission Report
- மே - ஜூன் - Stop Errorism! - Walk from Toronto to Ottawa TORONTO, June 8 /CNW/ - A group of Canadian youth, unassociated and independent from any particular organization, embarked on Tuesday, May 22 on a
three week walk from Toronto to Ottawa to raise awareness for a campaign titled "Stop Errorism!" The campaign was launched on May 22nd, 2007 at Nathan Phillips Square, Toronto and is due to be completed on June 11th, 2007 in Parliament Hill, Ottawa. Errorism is a term that we have derived from the word terrorism, and we
define it as a type of act which occurs when a majority community uses stigmatized terms to bully a minority community for its own self interests.
- மே 31 - ஜூன் 2 - டொராண்டோ தமிழியல் மாநாடு, 2007 - "இனத்துவப் புனைவுகள்: மாற்றம், தொடர்ச்சி, முரண்"
# கனேடியத் தமிழர் வரலாற்றுக் காலக்கோடு

## 2006

- :en:Logan Kanapathi மார்க்கம் மாநகர சபை உறுப்பினராக தேர்தலில் தேர்வு செய்யப்பட்டார். இவரே கனடாவில் தேர்வு செய்யப்பட்ட முதல் தமிழ் அரசியல்வாதி.
- சாவிலும் வாழ்வோம் - கறுப்பு யூலை - டண்டாஸ் சதுர்கம் நினைவு நிகழ்வுகள் - ரொறன்ரோ - யூலை 24
- மே - ரொறன்ரோ தமிழியல் மாநாடு, 2006 - தமிழியல்: திணையும் தளமும் நிலையும்
- கனடாவில் தமிழீழ விடுதலைப் புலிகளுக்குத் தடை - ஏப்ரல் 08
- புலிகள் புலம் பெயர்ந்தோரிடம் பலாத்கார பணப்பறிப்பு: மனித உரிமைகள் கண்காணிப்பு அறிக்கை - மார்ச் 15
- "Emergence of the Tamil Community - Facts and Figures" - Public Report by Canadian Tamils Chamber of Commerce
# கனேடியத் தமிழர் வரலாற்றுக் காலக்கோடு

## 2005

- Tamil Mental Health Project - April 29, 2005
# கனேடியத் தமிழர் வரலாற்றுக் காலக்கோடு

## 2004

- சுனாமி - கனேடியத் தமிழரின் உடனடி உதவி - டிசம்பர் 26
- பொங்கு தமிழ் - ரொறன்ரோ
# கனேடியத் தமிழர் வரலாற்றுக் காலக்கோடு

## 2003

- கனடியத் தமிழர் பேரவை யூலை 21 - 27 தமிழர் வரலாற்று வாரமாக பிரகடனம்
# கனேடியத் தமிழர் வரலாற்றுக் காலக்கோடு

## 2002

- Tamil Students Volunteer Program - UofT - http://www.tsvp.ca/
- தமிழர் குறுந்திரைப்பட விழா http://www.iafstamil.com/
# கனேடியத் தமிழர் வரலாற்றுக் காலக்கோடு

## 2001

- 40 தமிழ் காடையர் குழு உறுப்பினர்களை ஒன்ராறியோ காவல்த்துறையினரால் கைது (Project 1050)- October 19 , ,
- http://www.tamilliterarygarden.ca/aboutme.htm தமிழ் இலக்கியத் தோட்டம்
# கனேடியத் தமிழர் வரலாற்றுக் காலக்கோடு

## 1998

- CAnadiaN Tamil Youth Development centre (CANTYD) http://www.cantyd.org/2005_new/index.asp
# கனேடியத் தமிழர் வரலாற்றுக் காலக்கோடு

## 1996

- கனேடிய தமிழ் ஒலிபரப்புக் கூட்டுத்தாபனம் - http://www.ctbc.com/ - உலகின் முதலாவது 24hrs தமிழ் ஒலிபரப்பு
# கனேடியத் தமிழர் வரலாற்றுக் காலக்கோடு

## 1995

- Nomi Morris. (November 27, 1995). Maclean. "The Canadian Connection: Sri Lanka moves to crush Tamils at home and aboard" ; Jaffana capture the SL Army
# கனேடியத் தமிழர் வரலாற்றுக் காலக்கோடு

## 1991

- Canadian Tamil Chamber of Commerce ( CTCC ) is a voluntary, non-political, and not-for profit organization.
# கனேடியத் தமிழர் வரலாற்றுக் காலக்கோடு

## 1990

- கனடா உலகத்தமிழர் சமூக நூலகம் http://tamillibrary.ca/valarchi.html
# கனேடியத் தமிழர் வரலாற்றுக் காலக்கோடு

## 1989

- தமிழர் மத்தியில் - உலகின்? முதலாவது தமிழர் வணிக கைநூல்
# கனேடியத் தமிழர் வரலாற்றுக் காலக்கோடு

## 1986

- "Sri Lankan migrants rescued off Newfoundland"  
"The Sri Lankans had all been living in Germany as refugees and had paid $3,450 for passage to Canada on a freighter. Their journey at sea had lasted 11 days, and they had been in the lifeboats for two nights and three days. The landed Tamils received one-year ministerial permits to stay in Canada, which allowed them to work. All were eventually allowed to stay in Canada. The majority of the refugees settled in Montreal, which already had a well-established Tamil community. The rest went to Toronto. The Tamils' landing set off a nationwide debate about how Canada treats refugee claims. In response, the Mulroney government enacted an overhaul of the refugee system in 1988. "
# கனேடியத் தமிழர் வரலாற்றுக் காலக்கோடு

## 1984

கணினியின் "ஆதாயங்களைத் தமிழிலும் பெற முயன்ற தமிழ்க் கணினி வல்லுனர்களின் பல முயற்சியிகளில் முதலில் தோன்றிய மென்பொருள் ஒரு ஆவணங்கள் எழுதும் “ஆதமி” என்னும் மென்பொருள். இது 1984 இல் கனடாவில் வதியும் கலாநிதி சிறீனிவாசன் என்பவரால் உருவாக்கப்பட்டது."
# கனேடியத் தமிழர் வரலாற்றுக் காலக்கோடு

## 1983

- ரிச்மாண்ட் ஹில் ("செல்வ மலை") இந்து ஆலயம் http://www.thehindutemple.ca/
# கனேடியத் தமிழர் வரலாற்றுக் காலக்கோடு

## 1969

- பாரதி கலா மன்றம் -
# கனேடியத் தமிழர் வரலாற்றுக் காலக்கோடு

## 1960

- "The Tamil community is a relatively new group. Some Tamils settled in Canada as early as the 1960s, coming as independent immigrants."
# சிம்மேந்திரமத்திமம்

**சிம்மேந்திரமத்திமம்** கருநாடக இசையின் 57ஆவது மேளகர்த்தா இராகம். விரிவான ஆலாபனைக்கு இடம் தரும் இராகம். இந்த இராகத்தின் ஜன்யமான (வழி இராகமாகிய) **ஸூமத்யுதி** அசம்பூர்ண மேள பத்ததியில் 57ஆவது இராகமாக விளங்குகிறது.
# சிம்மேந்திரமத்திமம்

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>2</sub> க<sub>2</sub> ரி<sub>2</sub> ஸ | } |
| --- | --- | --- |
- "திசி" என்றழைக்கப்படும் 10ஆவது சக்கரத்தில் 3ஆவது மேளம்.
- இந்த இராகத்தில் ஷட்ஜம் (ஸ), சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), பிரதி மத்திமம் (ம<sub>2</sub>), பஞ்சமம் (ப), சுத்த தைவதம் (த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
- முக்கிய பிரதி மத்திம இராகங்களில் இதுவும் ஒன்று.
# சிம்மேந்திரமத்திமம்

## சிறப்பு அம்சங்கள்

- கருணைச் சுவையை வெளிப் படுத்தும் இராகம். எப்பொழுதும் பாடலாம்.
- பிரத்தியாகத கமகம் இந்த இராகத்திற்கு அழகைத் தருகிறது.
- 21வது மேளமாகிய கீரவாணியின் நேர் பிரதி மத்திம மேளம் ஆகும்.
- மூர்ச்சனாகாரக மேளம். இதன் பஞ்சம, தைவத மூர்ச்சனைகள் முறையே மாயாமாளவகௌளை (15), ரசிகப்பிரியா (72) ஆகிய மேளங்களைத் தோற்றுவிக்கும்.
- ஐரோப்பிய ஹங்கேரி நாட்டின் இசையிலும், நாடோடி இனத்தாரின் இசையிலும் இந்த இராகம் ஒலிக்கிறது.
# சிம்மேந்திரமத்திமம்

## உருப்படிகள்

- கிருதி : *அசைந்தாடும் மயில் ஒன்று* : ஆதி : ஊத்துக்காடு வெங்கடசுப்பையர்
- கிருதி : *நீதுசரணமுலே* : ஆதி : தியாகராஜ சுவாமிகள்.
- கிருதி : *காமாட்சி* : ரூபகம் : முத்துசாமி தீட்சிதர்.
- கிருதி : *இன்னம் ஒரு தலம்* : ரூபகம் : முத்துத் தாண்டவர்.
- கிருதி : *உன்னையல்லால்* : ஆதி : கோடீஸ்வர ஐயர்.
- திருப்புகழ் : *இரவு பகல்* : திஸ்ர ஜம்பை : அருணகிரிநாதர்.
# சிம்மேந்திரமத்திமம்

## ஜன்ய இராகங்கள்

சிம்மேந்திரமத்திமத்தின் ஜன்ய இராகங்கள் இவை.  
- மாதவமனோகரி
- ஷேஸநாதம்
- சீமந்தனி
- சுநாதப்பிரியா
- விஜயசரஸ்வதி
- சர்வாங்கி
- பத்மமுகி
- பிரம்மாசுகி
- கண்டானம்
- தவளஹம்சி
- ஊர்மிகி
- ரவிப்பிரியா
# சிம்மேந்திரமத்திமம்

## திரை இசைப் பாடல்கள்

- "எல்லாம் இன்ப மயம்" (மணமகள்)
- "ஆடாத மனமும் உண்டோ" (மன்னாதி மன்னன்)
- "ஆனந்த ராகம்" (பன்னீர் புஷ்பங்கள்)
# ஹேமவதி

**ஹேமவதி** கருநாடக இசையின் 58வது மேளகர்த்தா இராகம் ஆகும். அசம்பூர்ண மேள பத்ததியில் இந்த மேளத்திற்கு **தேசிஸிம்ஹாரவம்** என்று பெயர்
# ஹேமவதி

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>2</sub> க<sub>2</sub> ரி<sub>2</sub> ஸ | } |
| --- | --- | --- |  
- *திசி* என்றழைக்கப் படும் 10வது சக்கரத்தில் 4வது மேளம்.
- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), பிரதி மத்திமம் (ம<sub>2</sub>), பஞ்சமம், சதுஸ்ருதி தைவதம் (த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# ஹேமவதி

## சிறப்பு அம்சங்கள்

- திரிஸ்தாயி இராகம்.
- ஜண்டை மற்றும் தாட்டு சுரப்பிரயோகங்கள் இந்த இராகத்திற்கு அழகைத் தருகின்றன.
- எப்போதும் பாடத் தகுந்தது.
- 22வது மேளமாகிய கரகரப்பிரியாவின் நேர் பிரதி மத்திம மேளம் ஆகும்.
- மூர்ச்சனாகாரக மேளம். இதன் ரிஷப, காந்தார, பஞ்சம மூர்ச்சனைகள் முறையே வகுளாபரணம் (14), கோசலம் (71), கீரவாணி (21) ஆகிய மேளங்களைத் தோற்றுவிக்கும்.
# ஹேமவதி

## உருப்படிகள்

- கீதம் : சிறீவேங்கட கிரிவாஸ : ஏகம் : வேங்கடமகி.
- கிருதி : சிறீகாந்திமதீம் : ஆதி : முத்துசாமி தீட்சிதர்.
- கிருதி : சிவந்த பாதத்தை : ஆதி : முத்துத் தாண்டவர்.
- கிருதி : மனதே மறவாதே : ஆதி : கோடீஸ்வர ஐயர்.
- கிருதி :சிதம்பரநாதா : ஆதி : பாபநாசம் சிவன்.
# ஹேமவதி

## ஜன்ய இராகங்கள்

ஹேமவதியின் ஜன்ய இராகங்கள் கீழ் வருமாறு.  
- ஹம்சப்பிரமரி
- பிரமரஉத்தரி
- கனகபூஷாவளி
- சந்த்ரரேகா
- சிம்ஹாரவம்
- விஜயசாரங்க
- ஹைமாம்பரி
- காம்சனவதி
- ஹேமப்பிரியா